|  |  |
| --- | --- |
| Terviseametinfo@terviseamet.ee |  16.04.2024 nr 5-5/3620 |

**Jõgisoo küla Pele kinnistu ja lähiala detailplaneeringu**

**esitamine kooskõlastamiseks**

Saue Vallavalitsus edastab Terviseametile kooskõlastamiseks „Planeerimisseaduse“ §133 lõike 1 alusel menetluses oleva Saue vallas Jõgisoo külas Pele katastriüksuse detailplaneeringu (koostaja Kobras OÜ, töö nr 2023-226). Saue Vallavalitsus algatas 22.11.2023. aasta korraldusega nr 1066 Jõgisoo külas Pele (72601:001:0226, suurusega 5.35 ha, maatulundusmaa 100%) katastriüksuse ja lähiala detailplaneeringu.

Detailplaneeringu koostamise eesmärgiks on jagada Pele katastriüksus 19 elamumaa krundiks, nendele määrata ehitusõigus 15 üksikelamu ja abihoonete püstitamiseks ning 4 ridaelamu püstitamiseks. Samuti moodustatakse 2 transpordimaa krunti ja 3 üldkasutatava maa krunti. Transpordimaa krundid kavandatakse juurdepääsuteede rajamiseks. Üldkasutatava maa kruntidele on planeeringuga kavandatud haljasalad ja mänguväljak. Ühtlasi määratakse detailplaneeringus üldised maakasutustingimused ning heakorrastuse, haljastuse, juurdepääsude, parkimise ja tehnovõrkudega varustamise põhimõtteline lahendus.

Planeeritav maa-ala asub Jõgisoo külas, Saue vallas. Planeeritud ala piirneb idast elamumaaga, läänest kehtiva Sepa 1 kinnistu ja lähiala detailplaneeringuga elamurajooni väljaarendamiseks, põhjapool Kanama-Jõgisoo teega (11116) ning lõunast riigile kuuluva metsamaaga. Pele katastriüksus on hoonestamata. Planeeritava maa-ala suuruseks on ca 5,35 ha.

Edastame Kobras OÜ koostatud detailplaneeringu materjalid kooskõlastamiseks.

Planeerimisseadus § 133 lõige 2 sätestab, et kui kooskõlastaja või arvamuse andja ei ole 30 päeva jooksul detailplaneeringu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist, loetakse detailplaneering kooskõlastaja poolt vaikimisi kooskõlastatuks või eeldatakse, et arvamuse andja ei soovi selle kohta arvamust avaldada, kui seadus ei sätesta teisiti. Planeerimisseadus § 133 lõige 3 sätestab, et kui kooskõlastamisel ei viidata vastuolule õigusaktiga või üldplaneeringuga, loetakse detailplaneering kooskõlastatuks.

Lugupidamisega

(allkirjastatud digitaalselt)

Kaili Tuulik

planeeringute koordinaator

Lisa: 1) detailplaneeringu materjalid

Kaili Tuulik

+372 5193 0660 kaili.tuulik@sauevald.ee